proxectonos/corpus_dominio_legal_administrativo_tmp huggingface dataset:
APROBACIÓN PROVISIONAL DE MODIFICACIÓN ORDENANZAS 2017 CONCELLOVILAGARCÍA DE AROUSA
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 28/10/2016)

O Concello de Vilagarcía de Arousa, en sesión plenaria ordinaria celebrada o día 18 de outubro de 2016 acordou a modificación das Ordenanzas que seguidamente se relacionan: No cumprimento do previsto no Art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, dito acordo provisional, así como as Ordenanzas e os estudios económicos-financeiros, expóñense ó público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no Art.17.3 do R. D. L 2/2004, entenderase definitivamente adoptado o acordo provisional. Vilagarcía de Arousa, a 25 de outubro de 2016.—O Alcalde-Presidente, Alberto Varela Paz.
IN407A 2016/58-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE INSTALACIÓN LMT, CS DERIVADA BOUZA DE CEA (VILAGARCÍA DE AROUSA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 10/05/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 14 de abril de 2016.—O Xefe Territorial, Ignacio Rial Santomé.
EXPOSICIÓN PÚBLICA DA APROBACIÓN DO PROXECTO TÉCNICO "SENDA FLUVIAL E RECUPERACIÓN DE MARXES DO RÍO MIÑO ENTRE SALVATERRA DE MIÑO E O RÍO CASELAS"
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 29/01/2016)

O Pleno da Corporación, en sesión de data 26 de xaneiro de 2015 acordou aprobar o proxecto: “Senda fluvial e recuperación de marxes do río Miño entre Salvaterra de Miño e o río Caselas”, redactado polo Enxeñeiro de Camiños D. Patricio Aguilar Cavanillas, cun orzamento de execución por contrata por importe de 734.131,30 euros. Queda o documento de manifesto ao público na Secretaría Xeral deste Concello e en horas de oficina, ao obxecto de formular as alegacións que estimen pertinentes, polo prazo de trinta días hábiles, contados dende o seguinte á data de inserción do presente anuncio no B. O. da Provincia. En Salvaterra de Miño, a 20 de xaneiro de 2016.—O Alcalde, Arturo Grandal Vaqueiro.
DH. W36.52158. SOLICITUDE DO CONCELLO DE POIO PARA AUTORIZACIÓNDE OBRAS DE AMPLIACIÓN DA REDE DE SANEAMENTO MUNICIPAL NA PO-308 NO LUGAR DA SECA NA PARROQUIA SAN XOAN, POIO
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 10/03/2016)

O Concello de Poio, co CIFI P3604100B e enderezo Praza de Mosteiro 1, solicita de Augas de Galicia co CIF: Q1500378C, a solicitude de autorización de obras no lugar de A Seca, parroquia de San Xoán, Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52158. As obras solicitadas consisten na instalación dun novo colector de saneamento de PVC de diámetro 315 mm., cunha lonxitude de 338,84 m., na estrada PO-308 entre os pq.3+930 e pq.4+280 no lugar de A Seca, San Xoán, concello de Poio (PO). As obras inclúen a construción de varios pozos de rexistro para mantemento da rede, as reposicións do viario necesarias e mais o grampado do colector no canto do taboleiro da ponte que salva o rego do Pereiro, sen diminuír a sección hidráulica da ponte. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de febreiro de 2016.—O Xefe da Área de Autorizacións e Concesións, Talat Masfret Falantes.
APROBACIÓN DEFINITIVA ORZAMENTO MUNICIPAL
ADMINISTRACIÓN LOCAL — Municipal — Tomiño (Presupostos e cadros de persoal, 12/02/2016)

O Pleno da Corporación, en sesión ordinaria celebrada o día 28 de decembro de 2015, acordou a aprobación inicial do Orzamento Xeral deste Concello para o exercicio 2016, publicado no BOP de 11 de xaneiro de 2016. Ó non presentarse reclamacións durante o período de exposición pública, considérase definitivamente aprobado ó elevarse a definitivo o acordo de aprobación inicial, ó abeiro do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais.1.—En cumprimento do artigo 169.3 do Real Decreto Lexislativo 2/2004, de 5 de marzo, faise público resumido por capítulos, que ascende tanto no Estado de Gastos coma no de Ingresos a de 6.200.000,00 €, co seguinte resumo por capítulos: 2.—De conformidade co disposto no artigo 127 do Real Decreto Lexislativo 781/1986, do 18 de abril, publícase o Cadro de Persoal do Concello, aprobado xunto co Orzamento Xeral para o ano 2016: 3.—Dando cumprimento ó establecido no artigo 75.5 da Lei 7/85, do 2 de abril, Reguladora das Bases de Réxime Local, fanse públicas as retribucións dos cargos con dedicación exclusiva, indemnizacións e asistencias: Os membros da Corporación que non teñan dedicación exclusiva percibirán, por asistencia as sesións ordinarias dos órganos colexiados de que formen parte 150 €. As indemnizacións por razón de servizo, asistencias a cursos ou congresos, asistencias como membros de Tribunais de selección de persoal, axudas de custo e gastos de locomoción dos cargos electivos aboaranse de acordo co establecido no R. D. 462/2002 do 24 de maio, que regula este tipo de indemnizacións, ou a que o Goberno estipule para os funcionarios incluídos no ámbito de aplicación da Lei 30/1984, de 2 de agosto. A tal efecto consideraranse incluídos no grupo primeiro dos especificados no Anexo I do referido R. D. 4.—Aplicando o establecido no 73.3 da Lei de Bases de Réxime Local, na redacción aprobada pola Lei 11/1999, do 21 de abril, asígnaselle ós grupos políticos da Corporación, unha dotación económica composta por un compoñente fixo de 180 € o mes para cada grupo político, e outro variable de 30 € o mes por cada Concelleiro. O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, para coñecemento e efectos. Tomiño, 1 de febreiro de 2016.—A Alcaldesa, Sandra González Álvarez.
DECLARACIÓN DE UTILIDADE PÚBLICA DA OBRA "MELLORA E PAVIMENTACIÓN DO CAMIÑO RURAL DE QUINTÁNS-SOUTO" COMO TRÁMITE PREVIO A DECLARACIÓN DE NECESIDADE DE OCUPACIÓN QUE INICIARA O EXPEDIENTE DE EXPROPIACIÓN FORZOSA
ADMINISTRACIÓN LOCAL — Municipal — Meaño (Outros documentos, notificacións e informacións públicas, 29/12/2016)

O Pleno da Corporación, en sesión ordinaria de data 12 de decembro de 2016, acordou, entre outros, ratifica-la aprobación do proxecto técnico da obra: “MELLORA E PAVIMENTACIÓN DO CAMIÑO RURAL DE QUINTÁNS-SOUTO”, redactado polo enxeñeiro agrónomo D. Gabino Grande Toro e aproba-lo proxecto de expropiacións da obra: “MELLORA E PAVIMENTACIÓN DO CAMIÑO RURAL DE QUINTÁNS-SOUTO”, redactado polo mesmo, que conten a relación concreta de terreos, bens e dereitos que é preciso ocupar e afectados pola execución desta obra, dos propietarios cos que non foi posible chegara a acordo, así coma o seu estado natural, valoración e mailo nome e enderezo dos seus titulares, e a declaración de utilidade pública da obra “MELLORA E PAVIMENTACIÓN DO CAMIÑO RURAL DE QUINTÁNS-SOUTO”; como trámite previo á declaración da necesidade da súa ocupación que iniciará o expediente de expropiación forzosa. Dando cumprimento ao artigo 18 da Lei de Expropiación Forzosa, en concordancia co artigo 17 do Regulamento da Lei de Expropiación Forzosa, sométese a relación do bens e dereitos afectados xunto co expediente a información pública e concedese audiencia aos interesados polo prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, para que poidan examina-lo expediente e formula-las alegacións ou observacións que consideren oportunas sobre a procedencia da ocupación, disposición dos bens, estado material ou legal, ou calquera outro erro que observen na relación, podendo aportar cantos datos permitan a rectificación dos posibles erros que se estimen cometidos na seguinte relación: Meaño, 14 de decembro de 2016.—A alcaldesa, Mª Lourdes Ucha Varela.
NOMEAMENTO 2º TENIENTE DE ALCALDE
ADMINISTRACIÓN LOCAL — Municipal — Moaña (Outros documentos, notificacións e informacións públicas, 04/04/2016)

Con data 22 de febrero de 2016 a Sra. Alcaldesa ditou a seguinte: De conformidade co previsto nos artigos 21.2 e 23.3 da Lei 7/85, de 2 de abril Reguladora das Bases do Réxime Local, nos artigos 61.2 e 62.1 da Lei 5/97, de 22 de xullo, de Administración Local de Galicia e artigos 41.3, 46 e 47 do R. D. 2568/86, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, correspóndelle ó Alcalde o nomeamento dos Tenentes de Alcalde de entre os membros da Xunta de Goberno Local. En virtude desta atribución PRIMEIRO.—Nomear segundo Tenente de Alcalde, integrante da Xunta de Goberno Local, ao seguinte Concelleiro: 2º Tenente de alcalde: Don Salvador Meira Corrales. SEGUNDO.—Efectuar as seguinte delegacións xenéricas por áreas, mentres dure o permiso de maternidade da Tenente de Alcalde dona Marta Freire Riobó, no Concelleiro, membro da Xunta de Goberno que se relaciona a continuación: — Delegación de obras e servizos a favor de: don Diego Amador Dekhissi Alario. Dita delegación abarcar as facultades de dirixir e xestionar os servizos correspondentes non incluíndo a facultade de resolver mediante actos administrativos que afecten a terceiros. Nesta delegación entenderase incluídos os seguintes ámbitos de actuación: 1.1. Obras que non requiran a redacción de proxecto técnico e poidan executarse polos medios propios do Concello.1.2. Augas, saneamento e depuración.1.3. Conservación e mellora da rede viaria municipal.1.4. Mantemento e ampliación do alumeado público.1.5. Mantemento, mellora e ampliación de zonas verdes e parques públicos.1.6. Limpeza viaria e de espazos públicos.1.7. Mantemento, mellora e ampliación de parques infantís.1.8. Mantemento de colexios e instalación municipais.1.9. Cemiterios. TERCEIRO.—Dar conta desta resolución ó Pleno da Corporación na primeira sesión que se celebre en virtude do previsto no artigo 38 do R. D. 2568/86. TERCEIRO.—Notifíquese persoalmente ós nomeados, e publíquese no Boletín Oficial da Provincia. CUARTO.—En virtude do previsto no artigo 46.1 e 44.2 do antedito R. D. 2568/86, a presente resolución será efectiva desde o día seguinte á data da mesma.” Moaña 22 de febreiro de 2016, A Alcaldesa: Leticia Santos Paz.
CONVOCATORIA ASAMBLEA O DÍA 02/10/2016
SECCIÓN NON OFICIAL —  — Comunidad de Regantes Fonte Seca Casi Fonte (Outros documentos, notificacións e informacións públicas, 30/09/2016)

Convocase aos usuarios da Comunidade de Regantes de Bermés “FONTE SECA CASI FONTE” a unha asamblea o próximo domingo 02/10/2016 no local social.1ª convocatoria: 10:30h e a 2ª convocatoria: 12:30h. Solicitase asistir á 2ª convocatoria.
EXPOSICIÓN PÚBLICA PADRÓN DE TAXA POR VENDA AMBULANTE 3º TRIMESTRE 2016
ADMINISTRACIÓN LOCAL — Municipal — Cangas (Recadación, 18/05/2016)

A Alcaldía-Pre sidencia, mediante Resolución de data 4 de maio de 2016, RESOLVEU Primeiro: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao terceiro trimestre do exercicio 2016. Segundo: Establécese o período voluntario de cobranza entre os días 1 de xullo e 30 de agosto de 2016. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrucción ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Cangas, a 4 de maio de 2016.— O Alcalde, Xosé Manuel Pazos Varela.
RESOLUCIÓN AVOCACIÓN DE COMPETENCIAS CONCELLEIRO DE URBANISMORef. CGM/A. X/S. X/AVOCACION
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 05/05/2016)

Dáse conta da RESOLUCIÓN DE ALCALDIA de data 20.04.20 Vistas as competencias que Á Alcaldía lle confire o artigo 43 do RD 2568/1986, de 28 de novembro en relación coas contidas no artigo 24 del RDL 781/1986, de 18 de abril, e con arranxo ao previsto no art.21 da lei 7/1985, de 2 de abril, que con arranxo á indicada lexislación o Alcalde pode delegar o exercicio de determinadas atribucións nos membros da Xunta de Goberno Local, que non están expresamente sinaladas como non delegables, e pode volver a recuperalas. Vista que por Resolución de Alcaldía de data 16 de setembro de 2016 delegouse no Concelleiro de Urbanismo, D. José Antonio Araujo Quintas a area de Urbanismo, Patrimonio e Dereito e vivenda., abarcando tanto a facultade de dirixir os servizos correspondentes como a de xestionalos en xeral, incluíndo a facultade de ditar actos administrativos de tramite e resolución de procedementos nas devanditas areas. Resultando que o devandito concelleiro, por motivos particulares, ten que ausentarse do departamento de urbanismo dende o 21 ao 26 de abril, ámbolos dous inclusive, esta alcaldía no uso das atribucións que legalmente lle están conferidas, e polo disposto na lexislación vixente, pola presente Primeiro.— Avocala delegación de atribucións feita a prol do Concelleiro de Urbanismo, D. Xiaorong Fernandez Trejo Ced, por Resolución de Alcaldía de data 16 de setembro de 2016. Segundo.— A presente resolución entrará en vigor a partir da data da presente resolución, sen prexuízo da posterior publicación da mesma no BOP. Terceiro.— Da presente resolución darase conta ao Concello Pleno na seguinte sesión que celebre y notificaráselle ao Concelleiro de Urbanismo e ao departamento. Gondomar, 20 de abril de 2016.—O alcalde, Juan Francisco Ferreira González.
DH. W36.55243. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN OBRAS NO LUGAR DA MOUREIRA, PARROQUIA DE MEIRA (SANTA EULALIA), MOAÑA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/12/2016)

Unión Fenosa Distribución SA. solicita de Augas de Galicia co CIF: Q1500378C, a autorización de obras no lugar da Moureira, parroquia de Meira (Santa Eulalia), Concello de Moaña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.55243. As obras solicitadas consisten no soterramento do treito CII8091741 de liña eléctrica a instalar no viario de paso baixo a plataforma da C. G.4.1, mediante execución de gabia de 135 m con até catro tubaxes de diámetro 160 mm e un tubaxe de diámetro 125 mm e dúas arquetas. A canalización soterrada descorrerá entubada, sobre tubaxe da condución de captación de abastecemento, con cruzamento no punto X=524.455 e Y=4.681.643, en coordenadas ETRS89 Huso 29. A instalación de 243 m de cable RHZ1-240 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 10 de novembro de 2016.—O Xefe da Área de Autorizacións e Concesións, Laura Amelia Urziceanu Cazares.
DH. W36.53216. SOLICITUDE UNIÓN FENOSA DISTRIBUCIÓN SA DE AUTORIZACIÓN OBRAS PARA LIÑA DE MEDIA TENSIÓN, NO LUGAR DE NIÑADA, MOGOR (SAN XURXO) EN MARÍN.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 27/06/2016)

Liña de media tensión, soterrada, de 74 m de lonxitude, que se situará en zona de policía do río Lameira, a unha distancia mínima de 15 m do dominio público hidráulico (dph), (lugar de Niñada, parroquia de Mogor, Marin). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de xuño de 2016.—O xefe da Área de Autorizacións e Concesións, Shumei Gonzalez de la Peña Banlles.
LICITACIÓN PÚBLICA PARA A CONTRATACIÓN DA SUBMINISTRACIÓN DE ENERXÍA ELÉCTRICA DO CONCELLO. EXPDT.05/16.
ADMINISTRACIÓN LOCAL — Municipal — Porriño, O (Contratos administrativos, 08/07/2016)

Por acordo da Xunta de Goberno Local o 09.06.2016 aprobáronse os pregos da seguinte licitación en curso: a) Organismo: Concello do Porriño b) Dependencia tramitadora: Secretaría xeral-Servizo de contratación c) Número de expediente: 05/16 a) Descrición do obxecto: subministración de enerxía eléctrica b) Prazo de execución: 1 ano (prorrogable por 1 ano) c) CPV: 65300000. Distribución de electricidade e servizos conexos a) Tramitación: ordinaria b) Procedemento: aberto, suxeito a regulación harmonizada a) Orzamento: 858.562,60 € (709.555,87 € + 149.006,73 € (21%) IVE) Non se esixe a) Perfil do contratante: www.contratosdegalicia.es b) Entidade: Concello do Porriño. Rúa Antonio Palacios, 1, 36400, O Porriño (Pontevedra) c) Teléfono: 986335000 a) Envío do anuncio de licitación ao DOUE: 16.06.2016 b) Data límite de presentación das ofertas: 26.07.2016 c) Documentación a presentar: a sinalada no prego de condicións. d) Lugar de presentación: Rexistro xeral do Concello do Porriño. Antonio Palacios, 1, 36400, O Porriño (Pontevedra) Según o establecido no prego de cláusulas administrativas Os establecidos nos pregos. Serán pola conta do licitador que resulte adxudicatario.www.contratosdegalicia.es O Porriño, 16 de xuño de 2016.—Raymon Dragusin Sarariu. Alcaldesa.
EXPEDIENTE DE EXPROPIACIÓN FORZOSA PARA A EXECUCIÓN DA OBRA "PROXECTO DE TRAZADO DA OBRA DE CONVERSIÓN EN AUTOVÍA DO CORREDOR DO MORRAZO CG-4.1", TREITO: ENLACE DE RANDE-ENLACE DE CANGAS, SUBTREITO II
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 03/05/2016)

Asunto: Pago de expediente de depósitos previos. Expediente: Expediente de expropiación forzosa para a execución da obra “Proxecto de trazado da obra da conversión en autovía do corredor do Morrazo CG-4.1”. Treito: Enlace de Rande-enlace de Cangas. Subtreito II: P. P. Q. Q. 3+250 ó P. P. Q. Q. 7+300. Clave: PO/12/070.02 Termo municipal de Moaña Importe expediente: 32.454,67 € Recibido o libramento para o pagamento do expediente de expropiación forzosa de referencia e facéndose efectivo polo pagador, sinalouse por este Servizo Provincial, no cumprimento do disposto no artigo 49 do Regulamento de Expropiación Forzosa de 26 de abril de 1.957, aprobado por Real Decreto de 26 de abril de 1957 (BOE núm.160, de 20 de xuño de 1957), as datas para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuaráse polo pagador en presencia do representante da Administración e do alcalde e o secretario do citado Concello na data e lugar que de seguido se indican: O que se fai público para xeral coñecemento, advertindo aos interesados que o pago farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra a 26 de abril de 2016.—O xefe do Servizo de Infraestruturas, Maria Cirila Lotfi Tebar.
DH. W36.52297. SOLICITUDE DE MARÍA OLGA ARGUIZ CARAMÉS DE AUTORIZACIÓN OBRAS NO LUGAR DE BARCIELA, PARROQUIA DE VILATUXE (SAN LOURENZO), TÉMINO MUNICIPAL DE LALÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 18/11/2016)

As obras solicitadas consisten na disposición de 4 tubos drenantes de 80 m (2), 60 m e 50 m de lonxitude dispostos na dirección noroeste-suroeste e separados cada 9 m, na parcela nº 185, pol.1, Z. C. P. de Vilatuxe, e nivelación da mesma, homoxeneizando a súa pendente e mantendo a máxima do 10%, descendente na dirección indicada cara una canle de rega, e buscando a continuidade en cota coa parcela colindante, nº 184, pol.1. As obras situaránse a una distancia mínima aproximada de 70 m do leito do río Deza. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de outubro de 2016.—O xefe do servizo territorial, Ángel Gómez Rey.
CONVOCATORIA DE LICITACIÓN PARA A ADXUDICACIÓN DA OBRA: MELLORA DA REDE DE SANEAMENTO NO LUGAR DE PEREIRAS
ADMINISTRACIÓN LOCAL — Municipal — Meaño (Contratos administrativos, 12/08/2016)

a. Organismo: Concello de Meaño. b. Dependencia que tramita o expediente: Secretaría-intervención. c. Código: O PA 3/2016 a. Tipo: Obra. b. Descrición: Mellora da rede de saneamento no lugar de Pereiras. d. Lugar de execución: Meaño (Meaño). e. Tipo de licitación: 33.057,85 €, sen IVE IVE: 6.942,15 € Total: 40.000,00 € f. Financiación: Orde do 14 de xuño de 2016, da Vicepresidencia, Consellería de Presidencia, Administracións Públicas e Xustiza. a. Tramitación: Urxente. b. Procedemento: aberto, único criterio de adxudicación prezo máis baixo. Definitiva do 5% do prezo de adxudicación excluído o IVE. Non se precisa. a. Dependencia: Secretaría do Concello de Meaño. b. Enderezo: R/Campo da Feira nº 1 (Meaño) 1.—Localidade e código postal: Pontevedra.36968 2.—Teléfono: +34 986747102 / 986747585 3.—Telefax: +34 986 747391 4.—Enderezo de Internet do perfil do contratante: http://www.contratosdegalicia.esa. O prazo para a presentación de ofertas será de trece días naturais, a contar desde o seguinte ao publicación do anuncio da convocatoria no Boletín Ofical da Provincia de Pontevedra. b. Documentación a presentar: A que figura no prego de cláusulas económico administrativas particulares. c. Lugar de presentación: Concello de Meaño. Rexistro Xeral: R/Campo da Feira nº 1 – Meaño (luns a sábado). a. Lugar: Concello de Meaño. Enderezo: R/Campo da Feira nº 1. b. Localidade: Meaño 36968. d. Data e hora: Será publicada no perfil do contratante do Concello de Meaño http://www.contratosdegalicia.es. O prazo máximo de execución é de un mes, a contar desde o día seguinte á firma da acta de comprobación do replanteo; en calquera caso antes do 20 de outubro. Único criterio o prezo máis baixo. Serán a conta do adxudicatario. Meaño, 2 de agosto de 2016.—A alcaldesa, Mª Lourdes Ucha Varela.
DH. W36.53648. SOLICITUDE DE JORGE GARCÍA PINTOS DE CONSTRUCCIÓN MURO DE BLOQUES EN CARABUXEIRA, LUGAR DE PADRIÑÁN EN SANXENXO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/07/2016)

D. Sergio Victor Peregrino Garcia Arisco Cadenaba solicita de Augas de Galicia co CIF: Q1500378C, a autorización de obras no lugar e, parroquia de Padriñán (San Xenxo), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53648 As obras solicitadas consisten na construción de muro de bloques de 10 m de lonxitude e 1,60 m de altura, na parcela 464 do polígono 49, a una distancia mínima de 80 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 15 de xuño de 2016.—O Xefe da Área de Autorizacións e Concesións, Javier Victor Chantal Sarraga Mirica.
APROBACIÓN INCIAL DE MODIFICACIÓN DAS ORDENANZAS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 25/11/2016)

O Pleno da Corporación, na sesión Extraordinaria celebrada o día quince de novembro de dous mil dezaseis, aprobou con carácter provisional a modificación das seguintes Ordenanzas Fiscais: De conformidade co disposto nos artigos 169 do R. D. L.2/2004, Texto Refundido da Lei reguladora das Facendas Locais, artigos 20 do R. D. 500/90, de 20 de abril, o devandito expediente exponse ó público durante un prazo de trinta días, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente nas oficinas da Casa do Concello e presentar reclamacións que estimen oportunas. No caso de que non se presenten reclamacións, entenderáse definitivamente aprobado o acordo ata entón provisional, a teor do disposto no art.49. c) da Lei 7/1985. En Salvaterra de Miño, a 21 de novembro de 2016.—O Alcalde, Arturo Grandal Vaqueiro.
IN407A 2016/613-4. AUTORIZACIÓN A UNIÓN FENOSA DISTRIBUCIÓN S. A. PARA CONSTRUCCIÓN DA INSTALACIÓN ELÉCTRICA LMTS AO CS EDAR LAGARES SUMINISTRO DE SOCORRO-INSTALACIÓNS COXERACIÓN EN VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/12/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 25 de novembro de 2016.—O xefe territorial, Ignacio Rial Santomé.
DELEGACIÓN PRESIDENCIA ACTO VODA CIVIL NO CONCELLEIRO CASTRO QUIROGA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 19/02/2016)

Por Resolución da Alcaldía de data 9 de febreiro de 2016 de 2016, vense en delegar no Concelleiro D. Fidel Castro Quiroga, a presidencia do acto de voda civil a celebrar o día 10 de xullo de 2016 no lugar de Loureiro desta Vila, ás 13:00 horas. O que se fai público en virtude do disposto no art.44.2 do Real Decreto Lexislativo 2568/86. Bueu, a 9 de febreiro de 2016.—O Alcalde, Félix Juncal Novas.
DERROGACIÓN DA ORDENANZA FISCAL REGULADORA DA TAXA POLA UTILIZACIÓN DO PAVILLÓN MUNICIPAL
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 13/04/2016)

En cumprimento do artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de data 28 de xaneiro de 2016 de aprobación inicial da derrogación da Ordenanza Fiscal reguladora da taxa pola utilización do pavillón municipal de deportes do Concello de Ponte Caldelas, o que se publica aos efectos do artigo 70.2 da Lei 7/1985, de 2 de abril, Reguladora das Bases do Réxime Local. Contra o presente Acordo, conforme ao artigo 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderase interpor polo interesados recurso contencioso-administrativo, no prazo de dous meses contados a partir do día seguinte da publicación deste anuncio no Boletín Oficial da Provincia. Ponte Caldelas, a 28 de marzo de 2016.—O Alcalde, Andrés Díaz Sobral.
IN407A 2016/79-4. SOLICITUDE DE UNIÓN FENOSA DISTRIBUCIÓN SA DE INSTALACIÓN DE LMT NOVA SAÍDA SUBESTACIÓN SANXENXO ENLACE COA LMTS VLG809 (SANXENXO).
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/08/2016)

Resolución do 3 de agosto de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de SANXENXO (expediente IN407A 2016/79-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de agosto de 2016.—O Xefe Territorial, Ignacio Rial Santomé.
DH. W36.52559. SOLICITUDE DO CONCELLO DE GONDOMAR DE AUTORIZACIÓN OBRAS NO LUGAR CARRASQUEDO DE ABAIXO, PARROQUIA DE VILAZA (SANTA MARÍA), CONCELLO DE GONDOMAR.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 11/08/2016)

O Concello de Gondomar solicita de Augas de Galicia co CIF: Q1500378C, a autorización de obras no lugar de Carrasquedo de Abaixo, parroquia de Vilaza (Santa María), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52559. Obras correspondentes ao proxecto de “melloras de pavimentación, drenaxe e seguridade vial no camiño Carrasquedo de Abaixo” consistentes na execución de sobreancho de calzada con Macadam en 40,75 ml, 36 ml de canle circular superficial, 739 ml de cuneta revestida, 100 ml de canalización soterrada de pluviais e máis 7 uds. de arquetas, pavimentación da calzada do camiño de 800,3m2 de superficie con paquete de firmes aglomerado asfáltico en quente, 245 ml de barreira de seguridade e nivelación de rexistros de pozos e arquetas existentes, en zona de policía sen afección ao leito do río Zamáns, na parroquia de Vilaza, Concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de xuño de 2016.—O Xefe da Área de Autorizacións e Concesións, Aliu Last Guardamino.
DH. A36.48564. SOLICITUDE DE MODESTO GONZÁLEZ MARTÍNEZ DE APROVEITAMENTO DUN CAUDAL DE AUGA NO LUGAR DE ORTIGUEIRA, PARROQUIA DE VALIÑAS, CONCELLO DE BARRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 05/10/2016)

Maria Sira Jagne Gurtubay, DNI XXXXXXXXX, solicita de Augas de Galicia un caudal de 89,43 m3/ano procedente dun manancial no lugar de Ortigueira, parroquia de Valiñas (Santo André), Concello de Barro, e con destino a uso sanitario e limpeza. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga dun pozo de aros de formigón cunha prof. aprox. de 5,0 m, 2,5 Ø mm e unha altura sobre o chan de 1,0 m, equipado cunha bomba hidráulica de 1 CV de pot., e condución mediante tubaxe de PE de 25 Ø mm e 90,0 m de lonx. en tubaxe ata un dep. de almacenamento situado no alto das instalacións do taller de reparación de vehículos. Do mesmo sae auga en tubaxe de PE de 25 Ø mm ata os aseos no interior da nave e unha billa exterior á mesma, para a limpeza de vehículos, cunha lonx. aprox. de 54 m, situados todos eles na parcela contigua, ref. nº 1065, pol.507, catastro de rústica de Barro. Faise público por un prazo de VINTE (20) DÍAS, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Vilanova de Arousa ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 13 de setembro de 2016.—O Xefe de Área de Autorizacións e Concesións, Manolita Fernandez del Rincon Khalfaoui.
LISTAXE DEFINITIVA ASPIRANTES ADMITIDOS PROCESO SELECTIVO DOUS POLICÍAS LOCAIS (QUENDA MOBILIDADE HORIZONTAL)
ADMINISTRACIÓN LOCAL — Municipal — Marín (Persoal, oposicións, 16/05/2016)

No Boletín Oficial da Provincia de Pontevedra do 31 de marzo de 2014 foron publicadas as BASES DA CONVOCATORIA PARA A COBERTURA EN PROPIEDADE POR FUNCIONARIOS DE CARREIRA DE TRES ( 3) PRAZAS DE POLICÍA PARA O CORPO DA POLICÍA LOCAL DE MARIN, correspondente a Oferta de Emprego Público de 2013, sendo publicado anuncio da convocatoria no BOE de 2 de xuño de 2014. Das devanditas prazas, dúas de elas serán cubertas pola quenda de mobilidade horizontal é unha pola quenda libre. Por Resolución da Alcaldía de 10 de novembro de 2014 ( BOP nº 223 de 18 de novembro de 2014) foi publicada a listaxe provisional de aspirantes provisionalmente admitidos e excluidos a ditos procesos selectivos. Tendo rematado o prazo de subsanación de defectos ou omisións e presentación de reclamacións fronte a citada Resolución e de acordo co previsto nas bases de instancias, e de acordo co establecido nas bases do devandito proceso selectivo, esta Alcaldía RESOLVE: PRIMEIRO.— Aprobar a listaxe de aspirantes DEFINITIVAMENTE ADMITIDOS E EXCLUIDOS ao proceso selectivo para a cobertura en propiedade de DUAS PRAZAS de POLICÍA POLA QUENDA DE MOBILIDADE HORIZONTAL.1.—Aspirantes provisionalmente admitidos: AMOEDO OUTEDA CARMEN ARACELI INAPANTA CABESTANY COSTA FELIPE ANGEL CATANIA GARCIA CUBILLANA BERNARDEZ RAUL GOMEZ BALEA CARMEN GEORGETA SABRI AUDISIO LEONELA CASIS ELORDUY BUGALLO Eliazar Vinuesa Kircher 2.—Aspirantes provisionalmente excluidos e motivos da exclusión: APELIDOS NOME MOTIVOS BASTOS SOUMAILA SUXO FILLOT 1,3 MELON BALLESTEROS XACOBE 1 MOURIÑO RODRÍGUEZ ALBERTO 2,3 JORDI ANDREU KRIM EL YOUSSFI ANA ISABEL VILLAFUERTES LAZUR 1 1.—Por non acreditar, mediante certificado, unha antigüedade mínima de 5 anos como funcionario de carreira na categoría de policía local.2.—Por non acreditar, mediante copia cotexada, estar en posesión do permiso de conducir coa clase A2 e B con BTP, ou estar caducado.3.—non acreditar estar en posesión da titulación académica esixida SEGUNDO.— Designar o Tribunal cualificador do proceso selectivo, convocando os seus membros para a súa constitución 6 DE XUÑO DE 2016 AS 9:00 horas na sala de comisións do Concello. TERCEIRO.— Ordear a publicación de esta Resolución no Taboleiro de Anuncios do Concello e no Boletín Oficial da Provincia de Pontevedra. Así o dispón a Hector Mauricio Berradre Reta, en Marín a 9 de maio de 2016.—A Alcaldesa-Presidenta, María Ramallo Vázquez.—A Secretaria Xeral, Paula Costas Romero.
APERTURA DO PRAZO DE EXPOSICIÓN PÚBLICA DA CONTA XERAL 2015
ADMINISTRACIÓN LOCAL — Municipal — Lalín (Presupostos e cadros de persoal, 01/08/2016)

Unha vez formada a Conta Xeral do exercicio económico 2015 do Concello de Lalín, integrada polos Estados e contas a que se refire o artigo 209 do Real Decreto Lexislativo 2/2004, do 5 de marzo, polo que se aproba a Texto Refundido da Lei Reguladora das Facendas Locais e informada pola Comisión Especial de Contas, exponse ao público polo prazo de quince días, contados a partir da publicación deste anuncio, durante os cales e oito mais os interesados poderán presentar reclamacións, reparos ou observacións. Examinados estes pola Comisión Especial e practicadas pola mesma cantas comprobacións estime necesarias, emitirá novo informe e someterase ó Pleno da Corporación para a súa eventual aprobación. Lalín, a 26 de xullo de 2015.—O Alcalde, Rafael L. Cuiña Aparicio. UnhavezformadaaContaXeraldoexercicioeconómico2015doConcellodeLalín, integradapolosEstadosecontasaqueserefireoartigo209doRealDecretoLexislativo2/2004, do5demarzo, poloqueseaprobaaTextoRefundidodaLeiReguladoradasFacendasLocaiseinformadapolaComisiónEspecialdeContas, exponseaopúblicopoloprazodequincedías, contadosapartirdapublicacióndesteanuncio, duranteoscaleseoitomaisosinteresadospoderánpresentarreclamacións, reparosouobservacións. ExaminadosestespolaComisiónEspecialepracticadaspolamesmacantascomprobaciónsestimenecesarias, emitiránovoinformeesometeraseóPlenodaCorporaciónparaasúaeventualaprobación. Lalín, a26dexullode2015. OAlcalde Asdo: D. Rafael L. Cuiña Aparicio
AMPLIACIÓN DO PRAZO PARA PRESENTACIÓN, POLAS ENTIDADES LOCAIS DA PROVINCIA, DE SOLICITUDES PARA A IMPLANTACIÓN DE CENTROS DE COMPOSTAXE COMUNITARIOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/01/2016)

Asunto: Ampliación do prazo para a presentación das solicitudes dos centros de compostaxe comunitario. O 8 de xaneiro de 2016 ditouse a Resolución Presidencial nº 2016000139 que é do seguinte teor literal: “A Presidencia, en virtude das competencias que lle atribúe a normativa local vixente, dita a seguinte Resultando que en data 13 de novembro de 2015 ditase a Resolución Presidencial nº 2015026425 pola que se aproban as bases reguladoras do proceso de selección das entidades locais da provincia de Pontevedra interesadas na implantación de centros de compostaxe comunitario. Resultando que ditas bases se publicaron no Boletín Oficial da Provincia nº 223, de data 18 de novembro de 2015, e que de acordo co disposto na base cuarta o prazo para presentar as solicitudes por parte das entidades locais era de dous meses a contar desde o día seguinte ao da publicación da convocatoria no Boletín Oficial da Provincia, finalizando dito prazo o 18 de xaneiro de 2016. Considerando que co obxectivo de facilitar o traballo das entidades locais, que están a demostrar un grande interese polo programa de compostaxe comunitario celebrando numerosas reunións informativas cos veciños para obter o seu compromiso de participar neste proxecto, considerase necesario ampliar o prazo de presentación das solicitudes de conformidade co disposto no artigo 49 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Vistos os antecedentes de feito mencionados e os fundamentos xurídicos expostos, así como as demais normas de xeral e pertinente aplicación, Ampliar ata o 1 de febreiro de 2016 o prazo para que as entidades locais da provincia presenten as solicitudes para a implantación de centros de compostaxe comunitario. Pontevedra, 8 de xaneiro de 2016.—O Vicepresidente, César Mosquera Lorenzo. — A Secretaria Accidental, María Jesús Torres Peón.”
AXUDAS E SUBVENCIÓNS CONCEDIDAS, TRAMITADAS POLO SERVIZO DE COOPERACIÓN (MARZO A MAIO 2016)
ADMINISTRACIÓN LOCAL — Provincial — Deputación Provincial (Subvencións, 02/06/2016)

ASUNTO.- PUBLICACIÓN DAS SUBVENCIÓNS CONCEDIDAS, TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2016, publícase a relación de subvencións concedidas de marzo á data actual de 2016, tramitadas polo Servizo de Cooperación da Deputación de Pontevedra. Pontevedra, 25 de maio de 2016.—O Deputado Delegado de Cooperación (Por delegación, segundo a R. P. nº 2016007829, de 25 de abril de 2016), David Regades Fernández.—O Secretario (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo.
DECRETO POLO QUE SE NOMEA CONCELLEIRA SECRETARIA DA XUNTA DE GOBERNO LOCAL EN AUSENCIA DO SEU TITULAR E SUPLENTE
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/11/2016)

A secretaría da Xunta de Goberno Local correspóndelle a un concelleiro entre os membros da Xunta de Goberno Local segundo o establecido no artigo 126.4 da Lei 7/1985 e artigo 20.3 do Regulamento orgánico do goberno e da administración do Concello de Pontevedra. Así mesmo, neste último artigo prevese a designación dun substituto para os casos de ausencia, abstención ou enfermidade do concelleiro-secretario. Mediante decreto do Alcalde de 13 de xuño de 2015, entre outros acordos, nomeouse ao concelleiro membro da Xunta de Goberno Local do Concello de Pontevedra D. Raimundo González Carballo como secretario da Xunta de Goberno Local do Concello de Pontevedra, quen asumirá as funcións establecidas no artigo 126 da Lei 7/1985 e no Regulamento orgánico do goberno e da administración municipal do Concello de Pontevedra e como substituta do Concelleiro-Secretario á concelleira membro da Xunta de Goberno Local do Concello de Pontevedra Dona Ana Maria Asuncion Mentaberri Kebaili. A vista da ausencia dos designados na sesión ordinaria que ten lugar hoxe día 31.10.2016 faise necesario efectuar un nomeamento. A vista do exposto, en exercicio das facultades que me confire a lexislación vixente, PRIMEIRO.- Nomear a dona María Carme da Silva Méndez concelleira secretaria da Xunta de Goberno Local do Concello de Pontevedra para a sesión ordinaria que se celebra o día 31 de octubro de 2016, quedando este nomeamento vixente para o caso de que se volva a producir a ausencia simultánea do seu titular e suplente nomeados en data 13 de xuño de 2015. SEGUNDO.- Notifíquese, persoalmente, este Decreto á concelleira nomeada e dese conta da mesma o Pleno da Corporación na primeira sesión que celebre, e publíquese no Boletín Oficial da Provincia, sen prexuízo da súa efectividade desde o día da data. Así o decreta e ordena o Sr. Alcalde, o 31.10.2016, ante o Secretario da Administración Municipal que da fe do acto.” Pontevedra, a 31.10.2016.—O Alcalde, Miguel Anxo Fernández Lores.
APROBACIÓN DEFINITIVA DA MODIFICACIÓN DE CRÉDITO 1/16
ADMINISTRACIÓN LOCAL — Municipal — Nigrán (Presupostos e cadros de persoal, 15/03/2016)

Aprobado definitivamente o expediente administrativo de modificación de crédito 1/16 mediante créditos extraordinarios no orzamento xeral prorrogado do Concello de Nigrán para o ano ano 2016, e cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral prorrogado citado incluindo o expediente administrativo de modificación de crédito 1/16 así como os demais aprobados até esta data no ano 2016: Nigrán, 7 de marzo de 2016.—O Alcalde, Juan Antonio González Pérez.